Վարչապետ Նիկոլ Փաշինյանի հրամանով օգոստոսի 8-ին ձեւավորվել էր միջգերատեսչական հանձնաժողով, որը պետք է Արարատյան հարթավայրում ոռոգումն առանց Սեւանա լճից հավելյալ ջրառ իրականացնելու լուծում առաջարկեր: Հանձնաժողովը երեկ ամփոփել է աշխատանքները: «Բնապահպանության նախարարությունը հանձնաժողովին առաջարկեց ոռոգման համար մինչեւ 25 մլն մ3 հավելյալ ջուր բաց թողնել Սեւանից։ Սակայն, մեր հաշվարկներով դա բավարար չէ, եւ բոլորը համաձայնեցին այդ տարբերակին: Մեր՝ Ջրային կոմիտեի (ՋԿ) հիմնավորումով, 40 մլն մ3 ջուր է անհրաժեշտ»,- «Հետք»-ին հայտնեց Ջրային տնտեսության պետական կոմիտեի նախագահ Ինեսսա Գաբայանը։